REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravu

07 Broj: 06-2/97-20

8. maj 2020. godine

B e o g r a d

**Z A P I S N I K**

**84. SEDNICE ODBORA ZA PRAVOSUĐE, DRŽAVNU UPRAVU I LOKALNU SAMOUPRAVU, ODRŽANE 8. MAJA 2020. GODINE**

Sednica je počela u 09,30 časova.

 Sednici je predsedavao Petar Petrović, predsednik Odbora.

Sednici su prisustvovali članovi Odbora: Slaviša Bulatović, Neđo Jovanović, Đorđe Komlenski, Miletić Mihajlović, Jovan Palalić, Marko Parezanović i dr Balint Pastor.

 Sednici je prisustvovala i Aleksandra Majkić, zamenik člana Biljane Pantić Pilja.

 Sednici nisu prisustvovali članovi Odbora: Mihailo Jokić, Aleksandar Martinović, Žarko Mićin, Nataša Mićić, Vjerica Radeta, Dušan Petrović, Sreto Perić i Tatjana Macura, niti njihovi zamenici.

Sednici su prisustvovali i Zoran Kasalović, državni sekretar u Ministarstvu državne uprave i lokalne samouprave i Saša Mogić, pomoćnik ministra državne uprave i lokalne samouprave.

Predsednik Odbora je konstatovao da su ispunjeni uslovi za rad i punovažno odlučivanje nakon čega je stavio na glasanje, a članovi Odbora su **jednoglasno** utvrdili sledeći

D n e v n i r e d:

1. Razmatranje Predloga zakona o izmeni i dopuni Zakona o izboru narodnih poslanika, koji je podnela Vlada (011-566/20 od 06. 05. 2020. godine), u načelu;
2. Razmatranje Predloga zakona o izmeni Zakona o lokalnim izborima, koji je podnela Vlada (011-565/20 od 06. 05. 2020. godine), u načelu.

Pre prelaska na rad po tačkama utvrđenog dnevnog reda predsednik Odbora je stavio na glasanje, a članovi i zamenici članova Odbora su **jednoglasno**, bez primedbi usvojili zapisnike sa: 81. sednice Odbora, održane 27. februara 2020. godine; Zapisnik sa 82. sednice Odbora, održane 29. februara 2020. godine i Zapisnik sa 83. sednice Odbora, održane 3. marta 2020. godine.

**PRVA TAČKA -** Razmatranje Predloga zakona o izmeni i dopuni Zakona o izboru narodnih poslanika, koji je podnela Vlada (011-566/20 od 06. 05. 2020. godine), u načelu.

 **Petar Petrovć** je obavestio prisutne da se predloženim zakonskim izmenama omogućuje da opštinske, odnosno gradske uprave mogu overavati potpise birača koji podržavaju izbornu listu u svim gradovima i opštinama, kako onim gde su imenovani javni beležnici, tako i tamo gde javnih beležika nema. Rekao je da se povećanjem broja ovlašćenih overitelja predupređuje opasnost da dođe do većih okupljanja izbornih aktera i aktivista, prevelikog broja lica u prostorijama i ispred prostorija nadležnih organa, s obzirom na to da je i dalje potrebno preduzimati mere protiv širenja zarazne bolesti.

Predsednik Odbora je otvorio raspravu u vezi sa ovom tačkom dnevnog reda, pa kako se niko nije javio za reč, zaključio je raspravu i stavio na glasanje predloge:

- da Odbor u skladu sa članom 155. stav 2. Poslovnika Narodne skupštine, odluči da predloži Narodnoj skupštini da prihvati Predlog zakona o izmeni i dopuni Zakona o izboru narodnih poslanika, u načelu;

-da za izvestioca Odbora na sednici Narodne skupštine bude određen Petar Petrović, predsednik Odbora.

 Članovi i zamenici članova Odbora su **jednoglasno** prihvatili ove predloge.

**DRUGA TAČKA** - Razmatranje Predloga zakona o izmeni Zakona o lokalnim izborima, koji je podnela Vlada (011-565/20 od 06. 05. 2020. godine), u načelu.

**Petar Petrovć** je obavestio prisutne da se predloženim zakonskim izmenama omogućuje da opštinske, odnosno gradske uprave mogu overavati potpise birača koji podržavaju izbornu listu u svim gradovima i opštinama, kako onim gde su imenovani javni beležnici, tako i tamo gde javnih beležika nema. Rekao je da se povećanjem broja ovlašćenih overitelja predupređuje opasnost da dođe do većih okupljanja izbornih aktera i aktivista, prevelikog broja lica u prostorijama i ispred prostorija nadležnih organa, s obzirom na to da je i dalje potrebno preduzimati mere protiv širenja zarazne bolesti.

Predsednik Odbora je otvorio raspravu u vezi sa ovom tačkom dnevnog reda, pa kako se niko nije javio za reč, zaključio je raspravu i stavio na glasanje predloge:

- da Odbor u skladu sa članom 155. stav 2. Poslovnika Narodne skupštine, odluči da predloži Narodnoj skupštini da prihvati Predlog zakona o izmeni Zakona o lokalnim izborima, u načelu;

-da za izvestioca Odbora na sednici Narodne skupštine bude određen Petar Petrović, predsednik Odbora.

 Članovi i zamenici članova Odbora su **jednoglasno** prihvatili ove predloge.

Sednica je završena u 09,50 časova.

SEKRETAR PREDSEDNIK

Sanja Pecelj Petar Petrović